Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: – a nemzeti és etnikai kisebbségek jogairól szóló 1993. évi LXXVII. törvény, valamint a kapcsolódó jogszabályok
Paragraph Index: 1358

– a nemzeti és etnikai kisebbségek jogairól szóló 1993. évi LXXVII. törvény, valamint a kapcsolódó jogszabályok módosításának elõkészítése iránt soron kívül intézkedjen; – az elõkészítés terjedjen ki az alábbi koncepcionális alapkérdések megvitatására, illetve kidolgozására: 14 Burka Viktória–Vida Judith– Wizner Balázs: Szalakóta – a roma érdekképviselet sorsa egy északkelet-magyarországi faluban. Holmi 2002/7:891–905. = a választójogi szabályozás olyan továbbfejlesztése, amely megakadályozza a kisebbségek érdekeivel visszaélõ képviselõk megválasztását és elõsegíti a kisebbségi önkormányzat nagyobb legitimációját; = a kisebbségi önkormányzati középszint kialakításának kérdése, a lehetséges feladatok és hatáskörök meghatározása, más szintektõl történõ elhatárolása; = a kisebbségi önkormányzat közjogi jogállása, feladat- és hatáskörbõvítése, az intézmény-fenntartói jog gyakorlásának garantálása; = a kisebbségi és a települési önkormányzatok együttmûködésének olyan szabályozása, amely biztosítja a megvalósításuk garanciáit és a szükség szerinti szankciókat; = a kisebbségi önkormányzatok új finanszírozási rendszerének kialakítása, a differenciált támogatási lehetõségek megteremtése, a települési önkormányzatok kisebbségekkel kapcsolatos feladatainak kompenzálása; = olyan szabályok kialakítása, amely lehetõvé teszi az együttdöntési jogok gyakorlati érvényesülését; = a kisebbségi oktatás finanszírozásának és továbbfejlesztésének kérdései, a roma kisebbség esetében az oktatási szegregáció megakadályozása és az integrált oktatás megvalósítása érdekében szükséges intézkedések; = az anyanyelv megõrzése, átörökítése, valamint a hivatalos eljárásban történõ használatának megerõsítése; = a szabályozás a tizenhárom kisebbségre azonos módon vonatkozzon vagy a cigány kisebbség társadalmi integrációjának elõsegítése érdekében a kisebbségi törvény egyes rendelkezéseinek hatálya csak a roma közösségre terjedjen ki; – a jogszabály-tervezetek kidolgozásának ismételt elhúzódását a felelõsök és határidõk pontos meghatározásával, folyamatos ellenõrzésével elõzze meg; – tegye lehetõvé, hogy az elkészült jogszabály-tervezeteket az érintett kisebbségi szervezetek (kisebbségi önkormányzatok, civil szervezetek), valamint települési önkormányzatok érdemben megvitathassák. Javaslom továbbá, hogy: jelen vizsgálatunk megállapításait és észrevételeit a jogszabályok módosításának elõkészítése során az érintett szaktárcák, szervek használják fel.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes